Ciwananê TCŞyî hêrişê kîmyewî yê dewleta tirke bi rayraşîyayîşan protesto kerdî.
Endamanê Têgêrayîşê Ciwananê Şorişgêran (TCŞ) paytextê Yunanîstanî Atina de qetilkerdişê  gerîlayanê ke bi çeka kîmyewîye şehîd bîyê, protesto kerd. Rayraşîyayîş de Sînan Ozturk nameyê TCŞyî ser o eşkerayîye wende û vat: ''Hema dejê 17 gerîlayan teze yo la ewro ma musayî ke 11 gerîlayê bînî pê çekanê kîmyewîyan şehîd bîyê. Sere de OPCW ma venga dezgehan danê ke vera nê hêrişan tewirê xo bimojno.''
Şaristanê Limasolî yê Kibrisî de zî kurdîstanijan rayraşîyayîşêk kerd.  Çalakîye de sloganê sey “Bijî berxwedana gerîla”, “Bijî Serok Apo”, “Bijî PKK”, “Kujer Erdogan”, “Dewleta Tirk a dagirker ji Kurdistanê bicehime” û “Bimre xiyanet” ameyî vatene. Dima rayraşîyayîş vurîya mîtîngî û eşkerayîye ameye wendene.
